Siôn Daniel Young

Actor o Gymro yw Siôn Daniel Young (sillefir yn aml heb y to bach, Sion Daniel Young) a fagwyd yng Nghaerdydd ac sydd wedi ymddangos mewn sawl cyfres ddrama deledu a theatr yn y Gymraeg a gan fwyaf yn y Saesneg. Bu'n perfformio mewn sawl gyfres ddrama gan gynnwys prif ran, Gabriel, yn y ddrama deledu yn 2024, Lost Boys & Fairies am gwpl hoyw yn mabwysiadu plentyn gan Daf James.

Bywyd
Magwyd Siôn yng Nghaerdydd.

Gyrfa
Teledu a Ffilm
Mae wedi actio mewn sawl cyfres ddrama. Ymysg y rhai Cymraeg eu hiaith mae'r Gwyll a'r fersiwn Saesneg, "Hinterland", gan Ed Thomas a chyfres ddrama Un Bore Mercher ("Keeping Faith" yn y fersiwn Saesneg) fel 'Gareth' (2020).

Daeth i sylw llawer o'r cyhoedd am ei rhan fel un o brif gymeriadau cyfres ddrama ditectif Deceit (Channel 4, 2021) sy'n seiliedig ar lofruddiaeth Rachel Nickell ar Gomin Wimbledon yn Llundain yn 1992. Chwaraeodd ran Colin Stagg, dyn a amheuwyd o lofruddio'r fam ifanc. Bu iddo dderbyn sylw a chlod am ei bortread o'r cymeriad anghynnes yma. Bu hefyd iddo ymddangos yn Private Peaceful (cymeriad Captain Bovey, (2012), cymeriad Gareth yn Keeping Faith, a chymeriad Gethin yn The Left Behind (2019). Ymhlith eu rannau eraill mae: Doc Martin (TV Series); Paint It Black (2019) George Pendrick; Morgan Hopkins yn Hinterland (2015); Our World War (TV Mini Series).

Enwebwyd ef ar gyfer gwobr BAFTA Cymru fel 'Agor Orau' am ei bortread o Gethin yn docu-ddrama y BBC, The Left Behind yn 2020.

Yn 2024 ymddangosodd fel y cyd-brif ran, Gabriel, yn nrama deledu Lost Boys & Fairies gan Daf James a ddarlledwyd ar BBC y DU. Mae'r ddrama am gwpl hoyw yng Nghaerdydd sy'n mabwysiadu babi. Dyma'r ddrama deledu gyntaf i'w chomisiynu a'i darlledu ar draws Prydain gyda deialog Cymraeg a Saesneg naturiol ynddi.

Theatr
Mae wedi ymddangos yn The Radicalisation of Bradley Manning, Mametz, and The Village Social gan National Theatre Wales a On Bear Ridge gan Ed Thomas.

Chwaraeodd rannau blaenallaw yn fersiwn lwyfan o War Horse a The Curious Incident of the Dog in the Night-time (ill dau yn y West End). Bu hefyd yn Nightfall (Bridge Theatre).  He will next appear in Jellyfish (National Theatre). 

Bu hefyd yn actio ar lwyfan gyda'r National Theatre Live yn fersiwn theatre o War Horse (2014).

Gobaith am Scandi Noir Cymraeg
Mewn cyfweliad i bapur The Guardian yn Awst 2021, nododd Siôn fod ganddo obeithion uchel ar gyfer byd y ddrama Gymreig a chreu genre Nordic Noir Gymraeg, "Fy mreuddwyd, jyst fel mae Scandi noir wedi gwneud yn iawn i gynulleidfaoedd Prydeinig wylio dramâu wedi eu his-deitl, gall yr un peth ddigwydd fallai i ddramâu Cymraeg." Nododd y cyfwelydd fod rhannau Siôn yn nrama Y Gwyll a leolir yn ardal Aberystwyth ac Un Bore Mercher a leolir yn Sir Gâr yn rhan o'r freuddwyd honno. Esboniodd Siôn bod y dramâu'n cael eu saethu gefn wrth gefn yn y Gymraeg a'r Saesneg, pan ofynnodd yr holwr a oedd yr actor yn cael dwbl y cyflog atebodd Young, “Erm, na. Jyst dwbl y gwaith. Nid 'mod i'n cwyno".

Cyfeiriadau

Dolenni allanol
 Sion Daniel Young ar wefan IMDb
 A Few of my Favourite Things: Sion Daniel Young Holiadur fideo ar Sianel What's on Stage ar Youtube
 Cyfweliad ar Channel 4 am chwarae rhan Colin Stagg yn Deceit

Categori:Actorion o Gymru
Categori:Pobl o Gaerdydd